
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets direktiv om ændring af direktiv 2004/37/EF for så vidt angår tilsætning af stoffer og fastsættelse af grænseværdier i de tilhørende bilag I, III og IIIa
(COM(2025)0418 – C10‑0180/2025 – 2025/0232(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0418),
–	der henviser til artikel 294, stk. 2, og artikel 153, stk. 1 og 2, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C10‑0180/2025),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 60,
–	der henviser til betænkning fra Udvalget om Beskæftigelse og Sociale Anliggender (A10‑0000/2025),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.

<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til direktiv</DocAmend>
<Article>Betragtning 2</Article>
	

	Kommissionens forslag
	Ændringsforslag

	(2)	Direktiv 2004/37/EF dækker stoffer eller blandinger, som opfylder kriterierne for klassificering som kræftfremkaldende, mutagent eller reproduktionstoksisk i kategori 1A eller 1B som fastsat i bilag I til Europa-Parlamentets og Rådets forordning (EF) nr. 1272/20086, samt stoffer, blandinger eller processer som omhandlet i bilag I til direktivet. Der skal fremlægges solid videnskabelig dokumentation for enhver ny tilføjelse til listen over stoffer, blandinger og processer, der er anført i førnævnte bilag I, for at påvise, at disse stoffer, blandinger og processer falder ind under anvendelsesområdet for direktiv 2004/37/EF, på grundlag af tilgængelige gyldige videnskabelige kilder såsom ECHA, Det Internationale Kræftforskningscenter (IARC) og nationale organer, idet der lægges særlig vægt på peer-evalueret offentliggjort litteratur om det pågældende stof.
	(2)	Direktiv 2004/37/EF dækker stoffer og blandinger, som opfylder kriterierne for klassificering som kræftfremkaldende, mutagent eller reproduktionstoksisk i kategori 1A eller 1B som fastsat i bilag I til Europa-Parlamentets og Rådets forordning (EF) nr. 1272/2008, samt stoffer, blandinger og processer som omhandlet i bilag I til direktivet. Der skal fremlægges solid videnskabelig dokumentation for enhver ny tilføjelse til listen over stoffer, blandinger og processer, der er anført i førnævnte bilag I, for at påvise, at disse stoffer, blandinger og processer falder ind under anvendelsesområdet for direktiv 2004/37/EF, på grundlag af tilgængelige gyldige videnskabelige kilder såsom ECHA, Det Internationale Kræftforskningscenter (IARC) og nationale organer, idet der lægges særlig vægt på peer-evalueret offentliggjort litteratur om disse pågældende stoffer, blandinger og processer.

	__________________
	__________________

	6 Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).
	6 Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til direktiv</DocAmend>
<Article>Betragtning 3</Article>
	

	Kommissionens forslag
	Ændringsforslag

	(3)	IARC klassificerede svejserøg som "kræftfremkaldende for mennesker" (gruppe 1 i IARC-klassifikationen). Ifølge ECHA's forundersøgelse7 er svejserøg kompleks og kan omfatte kræftfremkaldende, mutagene eller reproduktionstoksiske stoffer såsom chrom(VI)-forbindelser, nikkelforbindelser, cadmium og dets uorganiske forbindelser. Kompleksiteten og heterogeniteten af svejserøg bidrager, sammen med manglen på harmoniseret klassificering i forordning (EF) nr. 1272/2008, til manglende klarhed om, hvor farlige de kan være for arbejdstagerne, og som følge heraf en mangel på passende risikostyringsforanstaltninger på arbejdspladsen. En afhjælpning af den manglende klassificering af svejserøg på EU-plan vil sikre større juridisk klarhed med hensyn til anvendelsen af direktiv 2004/37/EF. Det er derfor i overensstemmelse med udtalelsen fra ACSH8 hensigtsmæssigt i bilag I til direktiv 2004/37/EF at optage arbejde, der indebærer eksponering for røg fra svejseprocesser, som indeholder stoffer, der opfylder kriterierne for et stof eller en blanding, der opfylder kriterierne for klassificering som kræftfremkaldende, mutagene eller reproduktionstoksiske i kategori 1A eller 1B som fastsat i bilag I til forordning (EF) nr. 1272/2008.
	(3)	IARC klassificerede svejserøg som "kræftfremkaldende for mennesker" (gruppe 1 i IARC-klassifikationen). Ifølge ECHA's forundersøgelse er røg fra svejsning og fra processer, der genererer røg på lignende måde, kompleks og kan omfatte kræftfremkaldende, mutagene eller reproduktionstoksiske stoffer såsom chrom(VI)-forbindelser, nikkelforbindelser, cadmium og dets uorganiske forbindelser. Kompleksiteten og heterogeniteten af røg fra svejsning og andre typer røg bidrager, sammen med manglen på harmoniseret klassificering i forordning (EF) nr. 1272/2008, til manglende klarhed om, hvor farlige de kan være for arbejdstagerne, og som følge heraf en mangel på passende risikostyringsforanstaltninger på arbejdspladsen. En afhjælpning af den manglende klassificering af svejserøg på EU-plan vil sikre større juridisk klarhed med hensyn til anvendelsen af direktiv 2004/37/EF. Det er derfor i overensstemmelse med udtalelsen fra ACSH hensigtsmæssigt i bilag I til direktiv 2004/37/EF at optage arbejde, der indebærer eksponering for røg fra svejsning og fra processer, der genererer røg på lignende måde, som indeholder stoffer eller blandinger, der opfylder kriterierne for klassificering som kræftfremkaldende, mutagene eller reproduktionstoksiske i kategori 1A eller 1B som fastsat i bilag I til forordning (EF) nr. 1272/2008. I udtalelsen fra ACSH8 blev et behov for yderligere foranstaltninger for at mindske de sundhedsmæssige virkninger af eksponering for partikler fra svejserøg og andre kilder konstateret, herunder fastsættelse af en generel grænse for støv i henhold til Rådets direktiv 98/24/EF8a. ACSH anbefalede desuden, at der udarbejdes retningslinjer for svejserøg. Ud over de eksisterende retningslinjer, såsom vejledning til nationale arbejdstilsyn om håndtering af sundhedsrisici fra svejserøg, der blev udarbejdet af Udvalg af Arbejdstilsynschefer (SLIC) i 2018, kan yderligere vejledning på grundlag af den seneste videnskabelige dokumentation være afgørende for at bistå tilsynsførende og virksomheder, navnlig mikrovirksomheder og SMV'er, med at sikre overholdelse af de relevante oplysninger om svejserøg i bilag I til direktiv 2004/37/EF. En sådan vejledning kan bl.a. tjene til at fremme et fælles højt minimumsniveau for beskyttelse af alle arbejdstagere i medlemsstaterne, der udsættes for svejserøg. Det er også hensigtsmæssigt, at Kommissionen prioriterer vurderingen af hvorvidt yderligere vejledning i evalueringen af den nuværende EU-strategiramme for sundhed og sikkerhed på arbejdspladsen og udviklingen af den mulige EU-strategiramme for perioden efter 2027 er hensigtsmæssig.

	__________________
	__________________

	7 ECHA (2022), Scoping Study report for evaluation of limit values for welding fumes and fumes from other processes that generate fume in a similar way at the workplace, tilgængelig på: report_welding_fumes_en.pdf (europa.eu)
	7 ECHA (2022), Scoping Study report for evaluation of limit values for welding fumes and fumes from other processes that generate fume in a similar way at the workplace, tilgængelig på: report_welding_fumes_en.pdf (europa.eu)

	8 ACSH (2023), Opinion on introducing work involving exposure to fumes from welding processes containing substances that meet the criteria for CMR category 1A/1B set out in Annex I to the CLP Regulation, Doc. 006/23, tilgængelig på: ACSH Adopted opinion Welding fumes 22.09.23-EN.pdf (europa.eu)
	8 ACSH (2023), Opinion on introducing work involving exposure to fumes from welding processes containing substances that meet the criteria for CMR category 1A/1B set out in Annex I to the CLP Regulation, Doc. 006/23, tilgængelig på: ACSH – Vedtaget udtalelse – Welding fumes 22.09.23-EN.pdf (europa.eu).

	
	8a Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1) (EFT L 131 af 5.5.1998, s. 11, ELI: http://data.europa.eu/eli/dir/1998/24/oj).


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til direktiv</DocAmend>
<Article>Betragtning 6</Article>
	

	Kommissionens forslag
	Ændringsforslag

	(6)	For kobolt og dets uorganiske forbindelser kan det forudses, at det vil være vanskeligt at overholde en grænseværdi på 0,01 mg/m³ for den inhalerbare fraktion og 0,0025 mg/m³ for den respirable fraktion på kort sigt. Det er derfor hensigtsmæssigt at indføre en overgangsperiode på seks år efter dette direktivs ikrafttræden, hvor grænseværdierne på 0,02 mg/m³ (inhalerbar fraktion) og 0,0042 mg/m³ (respirabel fraktion) bør finde anvendelse.
	(6)	For kobolt og dets uorganiske forbindelser bør grænseværdierne på 0,02 mg/m³ (inhalerbar fraktion) og 0,0042 mg/m³ (respirabel fraktion) finde anvendelse.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til direktiv</DocAmend>
<Article>Betragtning 9</Article>
	

	Kommissionens forslag
	Ændringsforslag

	(9)	1,4-dioxan opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og er derfor et kræftfremkaldende stof i henhold til direktiv 2004/37/EF. Det er derfor hensigtsmæssigt på grundlag af de foreliggende oplysninger, herunder videnskabelige og tekniske data, inklusive udtalelser fra RAC12 og ACSH, at fastsætte en grænseværdi for erhvervsmæssig eksponering på henholdsvis 7,3 mg/m³ (2 ppm) og 73 mg/m³ (20 ppm), suppleret med en anmærkning for hudsensibilisering og en biologisk grænseværdi på 45 mg HEAA i urin/g kreatinin ved eksponeringens eller skiftets afslutning.
	(9)	1,4-dioxan opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og er derfor et kræftfremkaldende stof i henhold til direktiv 2004/37/EF. Det er derfor hensigtsmæssigt på grundlag af de foreliggende oplysninger, herunder videnskabelige og tekniske data, inklusive udtalelser fra RAC12 og ACSH, at fastsætte en grænseværdi for erhvervsmæssig korttids- og langtidseksponering på henholdsvis 7,3 mg/m³ (2 ppm) og 73 mg/m³ (20 ppm), suppleret med en anmærkning for hudsensibilisering og en biologisk grænseværdi på 45 mg HEAA i urin/g kreatinin målt ved eksponeringens eller skiftets afslutning.

	__________________
	__________________

	12 https://echa.europa.eu/oels-activity-list/-/substance-rev/61801
	12 https://echa.europa.eu/oels-activity-list/-/substance-rev/61801


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til direktiv</DocAmend>
<Article>Betragtning 12 a (ny)</Article>
	

	Kommissionens forslag
	Ændringsforslag

	
	(12a)	De forpligtelser for arbejdsgiverne, der fastsættes i dette direktiv, bør tage hensyn til, at mikrovirksomheder og SMV'er, som udgør et stort flertal af virksomheder i Unionen, har begrænsede finansielle, tekniske og menneskelige ressourcer. Medlemsstaterne bør med henblik på at sikre den højest mulige beskyttelse af arbejdstagere i alle virksomheder vurdere indvirkningen af dette direktivs gennemførelse og den relaterede administrative byrde for de pågældende virksomheder for at sikre, at de ikke påvirkes i uforholdsmæssig grad, med særligt fokus på mikrovirksomheder, samt med sigte på at offentliggøre resultaterne af sådanne vurderinger. Medlemsstaterne bør i den forbindelse opretholde lige beskyttelse af alle arbejdstagere og fremme mikrovirksomheders og SMV'ers overholdelse. Specifikke foranstaltninger såsom finansiel og administrativ støtte kan på baggrund af ovenstående hjælpe mikrovirksomheder og SMV'er yderligere med at overholde de i direktiv 2004/37/EF fastsatte forpligtelser og opnå fremgang med at udrydde risici forbundet med eksponering af kræftfremkaldende, mutagene eller reproduktionstoksiske stoffer på arbejdspladsen og derved være til gavn for alle arbejdstagere.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til direktiv</DocAmend>
<Article>Betragtning 12 b (ny)</Article>
	

	Kommissionens forslag
	Ændringsforslag

	
	(12b)	Kobolt anvendes i flere sektorer, såsom batterisektoren, som er af strategisk betydning for at nå de mål, der er fastsat i den europæiske grønne pagt og EU-klimaloven. Fremme af den industrielle omstilling, stimulering af den cirkulære økonomi og opretholdelse og forøgelse af den internationale strategiske autonomi for råstoffer er alle prioriteter i Unionen.


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til direktiv</DocAmend>
<Article>Betragtning 12 c (ny)</Article>
	

	Kommissionens forslag
	Ændringsforslag

	
	(12c)	Grundet de skadelige virkninger af kobolt og dets uorganiske forbindelser skal udflytning af koboltforarbejdende virksomheder til tredjelande med mindre strenge regler for sikkerhed og sundhed på arbejdspladsen til enhver tid undgås.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til direktiv</DocAmend>
<Article>Betragtning 12 d (ny)</Article>
	

	Kommissionens forslag
	Ændringsforslag

	
	(12d)	Nogle af de stoffer, der er omfattet af dette direktiv, såsom kobolt, anses for at være afgørende for at beskytte Unionens strategiske autonomi og sikre modstandsdygtigheden i centrale industrielle værdikæder. For disse stoffer bør Kommissionen i mangel af passende alternativer vurdere de socioøkonomiske fordele ved fortsat anvendelse i forhold til de risici, som arbejdstagerne i de relevante sektorer udsættes for. I lyset af den skiftende geopolitiske situation og dens potentielle indvirkning på forsyningskæder og strategisk afhængighed bør sådanne vurderinger revideres med regelmæssige mellemrum. På baggrund af disse vurderinger og i samråd med arbejdsmarkedets parter bør Kommissionen overveje målrettede og begrænsede undtagelser fra eksisterende eller nye grænseværdier, der er strengt begrænset til aktiviteter, hvor sådanne anvendelser fortsat er uundværlige for Unionens strategiske interesser.


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til direktiv</DocAmend>
<Article>Betragtning 12 e (ny)</Article>
	

	Kommissionens forslag
	Ændringsforslag

	
	(12e)	EU-dækkende data fra arbejdsrelaterede sundhedsproblemer som følge af eksponering for kobolt og dets uorganiske forbindelser, polycykliske aromatiske kulbrinter, isopren og 1,4-dioxan mangler ofte, er upålidelige eller utilstrækkelige. Kommissionen bør udarbejde retningslinjer og anbefalinger for medlemsstaternes dataindsamling for at forbedre indberetningen og eksponeringsregistreringer.


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til direktiv</DocAmend>
<Article>Betragtning 12 f (ny)</Article>
	

	Kommissionens forslag
	Ændringsforslag

	
	(12f)	De grænseværdier, der fastsættes i dette direktiv, skal regelmæssigt overvåges og stringent revideres mindst hvert femte år på baggrund af fremskridt inden for viden og teknologi for at sikre løbende overensstemmelse med forordning (EF) nr. 1907/2006 og med social, økonomisk og teknologisk udvikling.


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til direktiv</DocAmend>
<Article>Betragtning 12 g (ny)</Article>
	

	Kommissionens forslag
	Ændringsforslag

	
	(12g)	Arbejdstagere udsættes ofte for en blanding af farlige stoffer på arbejdspladsen, hvilket kan øge risici og forårsage sundhedsskadelige virkninger. Ved eksponering for en kombination af stoffer, der har samme virkningsmekanisme eller angriber samme målcelle eller målvæv, er det nødvendigt at afpasse gennemførelsen af deres mulige grænseværdier for at tage højde for de kombinerede virkninger.


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til direktiv</DocAmend>
<Article>Betragtning 12 h (ny)</Article>
	

	Kommissionens forslag
	Ændringsforslag

	
	(12h)	Europa-Parlamentets og Rådets direktiv (EU) 2022/4311a udvidede anvendelsesområdet for direktiv 2004/37/EF til at omfatte reproduktionstoksiske stoffer, herunder kviksølv og divalente uorganiske kviksølvforbindelser, som blev tilføjet i bilag III til direktiv 2004/37/EF. Da ikke alle divalente uorganiske kviksølvforbindelser kan klassificeres som reproduktionstoksiske stoffer, er det nødvendigt at præcisere, at grænseværdien kun gælder for kviksølv og divalente uorganiske kviksølvforbindelser, der er omfattet af anvendelsesområdet for direktiv 2004/37/EF. Betegnelsen "kviksølv og divalente uorganiske kviksølvforbindelser, herunder kviksølvoxid og kviksølvchlorid (målt som kviksølv)" bør derfor erstattes af betegnelsen "kviksølv og divalente uorganiske kviksølvforbindelser, der er omfattet af anvendelsesområdet for direktiv 2004/37/EF (målt som kviksølv)".

	
	_____________________

	
	1a. Europa-Parlamentets og Rådets direktiv (EU) 2022/431 af 9. marts 2022 om ændring af direktiv 2004/37/EF om beskyttelse af arbejdstagerne mod risici for under arbejdet at være udsat for kræftfremkaldende stoffer eller mutagener (EUT L 88 af 16.3.2022, s. 1).


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til direktiv</DocAmend>
<Article>Betragtning 12 i (ny)</Article>
	

	Kommissionens forslag
	Ændringsforslag

	
	(12i)	Isopren opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og er derfor et kræftfremkaldende stof i henhold til direktiv 2004/37/EF. Der bør derfor på grundlag af de foreliggende oplysninger, herunder videnskabelige og tekniske data, bl.a. RAC12's og ACSH's udtalelser, fastsættes en grænseværdi for erhvervsmæssig langtidseksponering på 8,5 mg/m³ (3 ppm).


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til direktiv</DocAmend>
<Article>Betragtning 12 j (ny)</Article>
	

	Kommissionens forslag
	Ændringsforslag

	
	(12j)	Brandmænd og ansatte i beredskabstjenester risikerer at blive udsat for kræftfremkaldende stoffer, mutagen23er og reproduktionstoksiske stoffer under udøvelsen af deres arbejde. Verdenssundhedsorganisationen har klassificeret brandmænds erhvervsmæssige eksponering som kræftfremkaldende. Brandmænds erhvervsmæssige eksponering omfatter en række forskellige farer som følge af brande og ikkebrandhændelser. Det er derfor vigtigt, at arbejdsgivere for brandmænd, herunder frivillige brandmænd, og ansatte i beredskabstjenester i overensstemmelse med direktiv 2004/37/EF vurderer risikoen for at blive udsat for kræftfremkaldende stoffer, mutagener og reproduktionstoksiske stoffer, og at de træffer de nødvendige foranstaltninger til at beskytte disse arbejdstageres sundhed og sikkerhed.


Or. <Original>{EN}en</Original>
</Amend>
<Amend>Ændringsforslag		<NumAm>15</NumAm>
<DocAmend>Forslag til direktiv</DocAmend>
<Article>Betragtning 12 k (ny)</Article>
	

	Kommissionens forslag
	Ændringsforslag

	
	(12k)	Der er behov for, at arbejdstagere får tilstrækkelig og passende uddannelse, når de eksponeres for eller sandsynligvis vil blive eksponeret for kræftfremkaldende stoffer, mutagener eller reproduktionstoksiske stoffer, herunder stoffer indeholdt i visse farlige lægemidler. Den uddannelse, som arbejdsgiveren er forpligtet til at tilbyde i henhold til artikel 11 i direktiv 2004/37/EF, bør tilpasses for at tage hensyn til en ny eller ændret risiko, navnlig når arbejdstagere eksponeres for nye kræftfremkaldende stoffer, mutagener eller reproduktionstoksiske stoffer eller for et antal forskellige kræftfremkaldende stoffer, mutagener eller reproduktionstoksiske stoffer, herunder i farlige lægemidler, eller i tilfælde af skiftende arbejdsrelaterede omstændigheder.


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til direktiv</DocAmend>
<Article>Betragtning 12 l (ny)</Article>
	

	Kommissionens forslag
	Ændringsforslag

	
	(12l)	Kønsspecifikke forskelle i eksponeringsmønstre, fysiologisk modtagelighed og helbredsmæssige følger afspejles fortsat ikke i tilstrækkelig grad i forskningen i sikkerhed og sundhed på arbejdspladsen, dette gælder navnlig i forbindelse med kemiske risici. Kommissionen bør derfor medtage en systematisk integration af kønsaspektet i vurderingerne af fremtidige revisioner af dette direktiv.


Or. <Original>{EN}en</Original>
</Amend>
<Amend>Ændringsforslag		<NumAm>17</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. -1 (nyt)</Article>
<DocAmend2>Direktiv 2004/37/EF</DocAmend2>
<Article2>Artikel 2 – stk. 1 – litra a – nr. ii</Article2>
	

	Gældende ordlyd
	Ændringsforslag

	
	-1)	Artikel 2, litra a), nr. ii) affattes således:

	 ii) et stof, en blanding eller en proces, der er nævnt i bilag I til nærværende direktiv, samt et stof eller en blanding, der frigøres under en i samme bilag omhandlet proces
	"(ii) et stof, en blanding eller en proces, der er nævnt i bilag I til nærværende direktiv, samt et stof eller en blanding, der frigøres under en i samme bilag omhandlet proces, og som er opført på listen i nævnte bilag på baggrund af dets kræftfremkaldende virkninger"


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. -1 a (nyt)</Article>
<DocAmend2>Direktiv 2004/37/EF</DocAmend2>
<Article2>Artikel 2 – stk. 1 – litra b – nr. ii</Article2>
	

	Gældende ordlyd
	Ændringsforslag

	
	-1a)	Artikel 2, litra b), nr. ii), affattes således:

	ii) et stof, en blanding eller en proces, der er nævnt i bilag I til nærværende direktiv, samt et stof eller en blanding, der frigøres under en i samme bilag omhandlet proces
	"(ii) et stof, en blanding eller en proces, der er nævnt i bilag I til nærværende direktiv, samt et stof eller en blanding, der frigøres under en i samme bilag omhandlet proces, og som er opført på listen i nævnte bilag på baggrund af dets kræftfremkaldende virkninger"


Or. <Original>{EN}en</Original>
</Amend>
<Amend>Ændringsforslag		<NumAm>19</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. -1 b (nyt)</Article>
<DocAmend2>Direktiv 2004/37/EF</DocAmend2>
<Article2>Artikel 2 – stk. 1 – litra b a</Article2>
	

	Gældende ordlyd
	Ændringsforslag

	
	-1b)	Artikel 2, litra ba), affattes således:

	ba)	"reproduktionstoksisk stof": et stof eller en blanding, der opfylder kriterierne for klassificering som reproduktionstoksisk i kategori 1A eller 1B som fastsat i bilag I til forordning (EF) nr. 1272/2008

	"ba)	"reproduktionstoksisk stof":

	
	i)	et stof eller en blanding, der opfylder kriterierne for klassificering som reproduktionstoksisk i kategori 1A eller 1B som fastsat i bilag I til forordning (EF) nr. 1272/2008

	
	ii)	et stof, en blanding eller en proces, der er nævnt i bilag I til nærværende direktiv, samt et stof eller en blanding, der frigøres under en i samme bilag omhandlet proces, og som er opført på listen i nævnte bilag på baggrund af dets reproduktionstoksiske virkninger"


Or. <Original>{EN}en</Original>
</Amend>
<Amend>Ændringsforslag		<NumAm>20</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. -1 c (nyt)</Article>
<DocAmend2>Direktiv 2004/37/EF</DocAmend2>
<Article2>Artikel 10 – stk. 2 a (nyt)</Article2>
	

	Kommissionens forslag
	Ændringsforslag

	
	-1c)	I artikel 10 tilføjes følgende stykke:

	
	"2a.	Arbejdstagere har ret til forholdsmæssige og regelmæssige pauser, når de bærer beskyttelsesudstyr."


Or. <Original>{EN}en</Original>
</Amend>
<Amend>Ændringsforslag		<NumAm>21</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. -1 d (nyt)</Article>
<DocAmend2>Direktiv 2004/37/EF</DocAmend2>
<Article2>Artikel 18a – nr. 7</Article2>
	

	Gældende ordlyd
	Ændringsforslag

	
	-1d)	Artikel 18a, nr. 7), affattes således:

	7.	Senest den 31. december 2024 foreslår Kommissionen, hvor det er relevant, en grænseværdi for kobolt og uorganiske koboltforbindelser under hensyntagen til den seneste videnskabelige udvikling og efter passende høring af relevante interessenter.
	"7.	Senest... [fire år efter datoen for dette ændringsdirektivs ikrafttræden] evaluerer Kommissionen under hensyntagen til den seneste udvikling i den videnskabelige viden grænseværdien for kobolt og uorganiske koboltforbindelser ved at foretage en ny konsekvensanalyse under hensyntagen til den skiftende geopolitiske situation og Unionens strategiske uafhængighed, samtidig med at den højest mulige beskyttelse af udsatte arbejdstagere bevares. Hvis det er relevant, forelægger Kommissionen i samråd med relevante interessenter, herunder arbejdsmarkedets parter, et lovgivningsforslag om at sænke denne grænseværdi."


Or. <Original>{EN}en</Original>
(https://eur-lex.europa.eu/legal-content/EN/TXT/?uri=CELEX%3A02004L0037-20240408)
</Amend>
<Amend>Ændringsforslag		<NumAm>22</NumAm>
<DocAmend>Forslag til direktiv</DocAmend>
<Article>Bilag – stk. 1 – nr. -1 (nyt)</Article>
<DocAmend2>Direktiv 2004/37/EF</DocAmend2>
<Article2>Bilag I – overskrift</Article2>
	

	Gældende ordlyd
	Ændringsforslag

	
	-1)	Overskriften på bilag I affattes således:

	Fortegnelse over stoffer, blandinger og processer (artikel 2, litra a), nr. ii), og litra b), nr. ii)
	"Fortegnelse over stoffer, blandinger og processer (artikel 2, litra a), nr. ii), litra b), nr. ii), og litra ba), nr. ii))"


Or. <Original>{EN}en</Original>
</Amend>
<Amend>Ændringsforslag		<NumAm>23</NumAm>
<DocAmend>Forslag til direktiv</DocAmend>
<Article>Bilag – stk. 1 – nr. 1</Article>
<DocAmend2>Direktiv 2004/37/EF</DocAmend2>
<Article2>Bilag I – nr. 9</Article2>
	

	Kommissionens forslag
	Ændringsforslag

	9.	Arbejde, der indebærer eksponering for røg fra svejseprocesser, der indeholder stoffer, der opfylder kriterierne for et stof eller en blanding, der opfylder kriterierne for klassificering som kræftfremkaldende, mutagene eller reproduktionstoksiske i kategori 1A eller 1B i bilag I til forordning (EF) nr. 1272/20081
	9.	Arbejde, der indebærer eksponering for røg fra svejsning og fra processer, der genererer røg på lignende måde, der indeholder stoffer, der opfylder kriterierne for klassificering som kræftfremkaldende, mutagene eller reproduktionstoksiske i kategori 1A eller 1B i bilag I til forordning (EF) nr. 1272/20081

	__________________
	__________________

	1 Eksponeringen må ikke overstige den grænseværdi for et kræftfremkaldende stof, mutagen eller reproduktionstoksisk stof, der er fastsat i bilag III, når disse stoffer frigives under svejsningen.
	1 Eksponeringen må ikke overstige den grænseværdi for et kræftfremkaldende stof, mutagen eller reproduktionstoksisk stof, der er fastsat i bilag III, når disse stoffer frigives under svejsningen.


Or. <Original>{EN}en</Original>
</Amend>
<Amend>Ændringsforslag		<NumAm>24</NumAm>
<DocAmend>Forslag til direktiv</DocAmend>
<Article>Bilag – stk. 1 – nr. 2 – litra c</Article>
<DocAmend2>Direktiv 2004/37/EF</DocAmend2>
<Article2>Bilag III – punkt A – tabel – række 42</Article2>
	

	Kommissionens forslag

	
	
	
	Grænseværdier
	
	

	
	
	
	8 timer (3)
	Kortvarigt (4)
	
	

	Agensens navn
	EC-nr. (1)
	CAS-nr. (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Anmærkning
	Overgangsbestemmelser

	Kobolt og uorganiske koboltforbindelser
	
	
	0,01(11)
0,0025(9)
	
	-
	-
	-
	-
	Hudsensibilisering og sensibilisering ved indånding (13)
	Grænseværdi på 0,02(11) og 0,0042(9) indtil ...[EUT: seks år efter ændringsdirektivets ikrafttræden]

	(9)	Respirabel fraktion

	(11)	Inhalerbar fraktion

	

	Ændringsforslag

	Agensens navn
	EC-nr. (1)
	CAS-nr. (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Anmærkning
	Overgangsbestemmelser

	Kobolt og uorganiske koboltforbindelser
	
	
	0,02(16b)
0,0042(16a)
	
	-
	-
	-
	-
	Hudsensibilisering og sensibilisering ved indånding (13)
	udgår

	(16a)	Respirabel fraktion, målt som kobolt

	(16b)	Inhalerbar fraktion, målt som kobolt


Or. <Original>{EN}en</Original>
</Amend>
<Amend>Ændringsforslag		<NumAm>25</NumAm>
<DocAmend>Forslag til direktiv</DocAmend>
<Article>Bilag – stk. 1 – nr. 2 – litra c</Article>
<DocAmend2>Direktiv 2004/37/EF</DocAmend2>
<Article2>Bilag III – punkt A – tabel – række 42 a (ny)</Article2>
	

	Kommissionens forslag

	

	

	Ændringsforslag

	Agensens navn
	EC-nr. (1)
	CAS-nr. (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Anmærkning
	Overgangsbestemmelser

	Isopren
	201-143-3
	78-79-5
	8,5
	3
	-
	-
	-
	-
	
	


Or. <Original>{EN}en</Original>
</Amend>
<Amend>Ændringsforslag		<NumAm>26</NumAm>
<DocAmend>Forslag til direktiv</DocAmend>
<Article>Bilag – stk. 1 – nr. 3</Article>
<DocAmend2>Direktiv 2004/37/EF</DocAmend2>
<Article2>Bilag IIIa</Article2>
	

	Kommissionens forslag
	Ændringsforslag

	2.	Den bindende biologiske grænseværdi er 45 mg HEAA* i urin/g kreatinin."
	Den bindende biologiske grænseværdi er 45 mg HEAA* i urin/g kreatinin, målt ved eksponeringens eller skiftets afslutning."


Or. <Original>{EN}en</Original>
</Amend></RepeatBlock-Amend>

[bookmark: _Toc218669733]BEGRUNDELSE
Erhvervsmæssig eksponering for farlige stoffer er fortsat en af de alvorligste sundhedsrisici for arbejdstagere i Den Europæiske Union. Hvert år konstateres omkring 120 000 tilfælde af arbejdsrelateret kræft som følge af eksponering for kræftfremkaldende stoffer på arbejdspladser i EU, hvilket medfører omkring 80 000 dødsfald om året. Direktivet om kræftfremkaldende stoffer og mutagener er, siden det først blev vedtaget i 2004, blevet revideret fem gange og omhandler nu 28 kræftfremkaldende stoffer. Denne revision støtter den europæiske kræfthandlingsplan og EU's strategiramme for sundhed og sikkerhed på arbejdspladsen 2021-2027, som fremmer en "nulvisionstilgang" til arbejdsrelaterede dødsfald.

Den sjette revision af direktiv 2004/37/EF udvider beskyttelsen af millioner af arbejdstagere på tværs af sektorer såsom produktionssektoren, byggesektoren, sundhedsplejen, beredskabstjenester, affaldshåndtering og den cirkulære økonomi. 

Der er en stærk tradition for at ændre direktiv 2004/37/EF i henhold til en flertrins-, evidensbaseret og rådgivende lovgivningsprocedure. Det er meget vigtigt, at de reviderede grænseværdier baseres på en videnskabelig evaluering og på udtalelsen fra Det Rådgivende Udvalg for Sikkerhed og Sundhed på Arbejdspladsen (ACSH). ACSH består af repræsentanter for medlemsstaterne og arbejdsmarkedets parter. ACSH gennemgår den videnskabelige og socioøkonomiske dokumentation.

Vores holdning er baseret på udtalelsen fra ACSH. Dette omfatter indførelsen af en bindende grænseværdi for erhvervsmæssig eksponering (OEL) for kobolt og uorganiske koboltforbindelser, polycykliske aromatiske kulbrinter, isopren og 1,4-dioxan, hvor de tidligere nationale grænseværdier varierede meget eller manglede. Desuden bør svejserøg, når den indeholder CMR-stoffer såsom chrom eller nikkel, medtages blandt de processer, der er omfattet af direktivet. Dette ville betyde, at arbejdsgiverne skal anvende beskyttelsesforanstaltninger ved svejsning.

Stoffer såsom kobolt anvendes i flere sektorer af strategisk betydning for at nå de mål, der er fastsat i den europæiske grønne pagt og EU's klimalov. De er afgørende for sektorer, der er centrale for den industrielle omstilling, herunder batterier og avanceret produktion. Styrkelse af den internationale strategiske autonomi inden for råstoffer er en af Den Europæiske Unions prioriteter. Desuden er der et klart behov for at undgå at flytte koboltforarbejdende aktiviteter til lande uden for EU med svagere standarder for sikkerhed på arbejdspladsen.

I betragtning af den hastigt skiftende geopolitiske situation og dens potentielle indvirkning på forsyningskæder og strategisk afhængighed bør Kommissionen regelmæssigt revurdere stoffer såsom kobolt. På grundlag af disse vurderinger og i samråd med arbejdsmarkedets parter og medlemsstaterne bør Kommissionen overveje målrettede og begrænsede undtagelser fra eksisterende eller nye OEL'er. Sådanne undtagelser skal være strengt begrænset til aktiviteter, hvor disse stoffer fortsat er væsentlige for Unionens strategiske interesser, og beskyttelse af arbejdstagerne skal altid have højeste prioritet.

Brandmænd og andet beredskabspersonale er særligt udsatte for komplekse blandinger af kræftfremkaldende, mutagene og reproduktionstoksiske stoffer. WHO klassificerer nu brandmænds erhvervsmæssige eksponering som kræftfremkaldende. Vi har derfor brug for specifikke risikovurderinger, passende beskyttelsesforanstaltninger og målrettet lægekontrol af disse højrisikoarbejdstagere.
Pålidelige EU-dækkende data om eksponering for stoffer såsom kobolt, polycykliske aromatiske kulbrinter, isopren og 1,4-dioxan er fortsat begrænsede. Kommissionen bør udarbejde retningslinjer og henstillinger for at forbedre nationale dataindsamlings- og eksponeringsregistre. Bedre EU-vejledning bør også støtte tilsynsførende og virksomheder, navnlig SMV'er og mikrovirksomheder, i at anvende direktivet effektivt. Dette omfatter vejledning om svejserøg og lignende eksponeringsprocesser, der bygger på eksisterende værktøjer såsom SLIC's vejledning fra 2018, og som sikrer, at overvågningen er evidensbaseret og håndhævelsen konsekvent.

En stærk social dialog er afgørende for en effektiv gennemførelse. Arbejdsmarkedets parter er uundværlige med hensyn til at identificere risici, udforme praktiske forebyggelsesforanstaltninger og sikre en realistisk anvendelse på tværs af sektorer. Forpligtelserne skal fortsat kunne opfyldes for SMV'er og mikrovirksomheder, som ofte har begrænset finansiel og teknisk kapacitet. Medlemsstaterne bør vurdere de administrative virkninger og yde målrettet støtte uden at gå på kompromis med den lige beskyttelse af alle arbejdstagere. Jeg har indført en klar ret for arbejdstagere til at tage forholdsmæssige og regelmæssige pauser, når de bærer beskyttelsesudstyr, hvilket afspejler både sikkerheds- og trivselshensyn. 

Kønsspecifikke forskelle i eksponeringsmønstre, fysiologisk modtagelighed og helbredsmæssige følger afspejles fortsat ikke i tilstrækkelig grad i forskningen i sikkerhed på arbejdspladsen. Vi er derfor nødt til systematisk at indarbejde et kønsperspektiv i fremtidige vurderinger.

Uddannelseskrav er afgørende for at sikre, at arbejdstagerne modtager klare, ajourførte oplysninger, når der opstår nye risici, herunder håndtering af flere farlige stoffer eller farlige lægemidler. Denne tilgang sikrer, at uddannelse er direkte relevant for de opgaver, der udføres, og de risici, der opstår.

Denne revision er et afgørende skridt i forebyggelsen af arbejdsrelateret kræft og andre langsigtede sundhedsvirkninger i hele Den Europæiske Union. Den styrker den videnskabelige integritet, retssikkerheden og beskyttelsen af arbejdstagere i højrisikosektorer samtidig med at støtte Europas industrielle modstandsdygtighed og strategiske autonomi. Den sikrer, at SMV'er støttes i at anvende reglerne, samtidig med at der opretholdes lige beskyttelsesstandarder for alle arbejdstagere. Denne revision bekræfter først og fremmest det grundlæggende princip om, at alle arbejdstagere i Den Europæiske Union har ret til et sikkert, sundt og bæredygtigt arbejdsmiljø.


[bookmark: FootprintPageRR][bookmark: _Toc218669734]BILAG: ERKLÆRING OM INPUT
<FootprintIntro>I henhold til artikel 8 i bilag I til forretningsordenen erklærer ordføreren, at hun i sin betænkning har medtaget input om forhold, der vedrører sagens emne, som hun har modtaget som led i udarbejdelsen af udkastet til betænkning fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:1], eller fra følgende repræsentanter for offentlige myndigheder i tredjelande, herunder deres diplomatiske missioner og ambassader:</FootprintIntro> [1:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister

	European Trade Union Confederation (ETUC)

	Algemeen Christelijk Vakverbond (ACV)

	BusinessEurope

	Council of European Employers of the Metal, Engineering and Technology-based Industries (CEEMET)

	Agoria

	Cobalt Institute

	Duracell

	European Commission - DG Employment

	Permanent Representation of Cyprus to the EU

	Permanent Representation of Denmark to the EU

	Permanent Representation of Belgium to the EU

	2. Repræsentanter for offentlige myndigheder i tredjelande, herunder deres diplomatiske missioner og ambassader


Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

